《次韵酬兰雪再赠诗并简蕙风素云两女士》
清代·金逸

万绪无端理乱丝，避风镇日卷帘迟。二分春教鹦哥惜，一缕寒先燕子知。

兰露沁香清幻梦，药烟销碧澹愁眉。《楞严经》说堪疗疾，几净窗明相对宜。

作者简介：清江苏长洲人，字纤纤，一字仙仙。诸生陈基(竹士)妻。师事袁枚。工诗。诗人郭麟见其作品，以为得未曾有。二十五岁卒。有《瘦吟楼诗草》。